Diari Oficial de la Generalitat Valenciana


Sumari del DOGV 4315, del 16-08-2002 (2002/9059)

RESOLUCIÓ de 5 d'agost de 2002, del secretari general de la Presidència de la Generalitat Valenciana, per la qual es creen fitxers automatitzats amb dades de caràcter personal.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2002/08/05/(1)/dof/vci/html**

### Dades del document

Número de DOGV
:   4315

Data del DOGV
:   16-08-2002

Secció del DOGV
:   I. DISPOSICIONS GENERALS

Número del document
:   2002/9059


Data del document
:   05-08-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat
    * dades personals
    * administració regional
    * legislació
    * base de dades

RESOLUCIÓ de 5 d'agost de 2002, del secretari general de la Presidència de la Generalitat Valenciana, per la qual es creen fitxers automatitzats amb dades de caràcter personal. [2002/9059]
  
La Llei Orgànica 15/1999, de 13 de desembre, de Protecció de Dades de Caràcter Personal, establix en el seu article 2 que la mateixa serà d'aplicació a les dades de caràcter personal registrats en suport físic que els faça susceptibles de tractament, i a tota modalitat d'ús posterior d'estes dades pels sectors públic i privat.
  
Així mateix, la llei orgànica esmentada disposa en el seu article 20 que la creació, la modificació o la supressió dels fitxers de les administracions públiques només podrà fer-se per disposició general publicada en el Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determina, en els seus articles 10 i següents, el procediment d'inscripció en este últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.
  
Per la seua banda, per al desenvolupament de la seua activitat, la Presidència de la Generalitat Valenciana, necessita la creació dels fitxers automatitzats que es relacionen en els annexos.
  
Per tot això, segons el que establix l'article 35 de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià, resolc:
  
Article 1
  
La present resolució té per objecte la creació dels fitxers informatitzats que s'indiquen en els annexos: I, II, que s'adjunten amb la present resolució, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
Els titulars responsables dels fitxers corresponents adoptaran les mesures tècniques i organitzatives que siguen necessàries per a assegurar la confidencialitat, la seguretat i la integritat de les dades, així com que les dades automatitzades de caràcter personal s'usen per a les finalitats per a les quals van ser arreplegats.
  
Tot això a fi de fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Els afectats dels fitxers informatitzats mencionats poden exercir el seu dret d'accés, rectificació i cancel·lació de les dades, quan procedisca, davant l'òrgan que es concreta en esta resolució.
  
Disposició final
  
La present resolució entrarà en vigor l'endemà de la seua publicació en el Diari Oficial de la Generalitat Valenciana
  
València, 5 d'agost de 2002.- El secretari general: Vicente Gomis Cerdán.
  
ANNEX I
  
Centre directiu: Presidència de la Generalitat. Subsecretaria del Secretariat del Govern i Relacions amb les Corts.
  
Denominació del fitxer: Registre de Convenis.
  
A) Finalitat del fitxer i usos previstos:
  
Registrar la informació relativa als convenis de col·laboració firmats per la Generalitat Valenciana i depositats en el Registre de Convenis.
  
B) Persones o col·lectius sobre els quals es pretenga obtindre dades de caràcter personal o que resulten obligats a subministrar-los:
  
Els representants de les entitats que firmen el conveni.
  
C) Procediment de recollida de dades:
  
Remissió de la documentació pels departaments de la Generalitat Valenciana.
  
D) Estructura bàsica del fitxer i descripció dels tipus de dades incloses:
  
Dades de caràcter identificador: nom i cognoms, direcció.
  
Dades de detalls d'ocupació i carrera administrativa: càrrec representatiu.
  
E) Cessions de dades de caràcter personal i, si és procedent, les transferències de dades que es prevegen a països tercers:
  
A qualsevol conselleria de la Generalitat Valenciana; Ministeri d'Administracions Públiques, en aquells casos en què siga preceptiva la seua publicació en el Diari Oficial de la Generalitat Valenciana, o una altra publicació de caràcter oficial i amb accés públic.
  
F) Òrgan de l'administració responsable del fitxer:
  
Subsecretaria del Secretariat del Govern i Relacions amb les Corts de Presidència de la Generalitat Valenciana.
  
G) Servicis o unitats davant els quals poden exercir-se els drets d'accés, rectificació, cancel·lació i oposició:
  
Àrea del Gabinet de Coordinació Interdepartamental, de la Subsecretaria del Secretariat del Govern i Relacions amb les Corts.
  
H) Mesures de seguretat:
  
Mesures de seguretat de nivell bàsic
  
ANNEX II
  
Centre directiu: Presidència de la Generalitat. Subsecretaria del Secretariat del Govern i Relacions amb les Corts.
  
Denominació del fitxer: Registre d'Òrgans Col·legiats.
  
A) Finalitat del fitxer i usos previstos:
  
Manteniment de la composició dels òrgans col·legiats de la Generalitat Valenciana.
  
B) Persones o col·lectius sobre els quals es pretenga obtindre dades de caràcter personal o que resulten obligats a subministrar-los:
  
Els membres de la Generalitat Valenciana en els òrgans col·legiats.
  
C) Procediment de recollida de dades:
  
A iniciativa de l'Àrea del Gabinet de Coordinació Interdepartamental, buscant les dades publicades en el DOGV, tant en paper com en via telemàtica, i comunicació expressa (Decret 104/2002, de 18 de juny. DOGV núm. 4276, de 21.05.2002).
  
D) Estructura bàsica del fitxer i descripció dels tipus de dades incloses:
  
Dades de caràcter identificador: nom i cognoms dels membres dels òrgans col·legiats, direcció i telèfon.
  
Dades acadèmiques i professionals: pertinença a associacions professionals i empreses, i administració pública.
  
Dades de detalls d'ocupació i carrera administrativa: lloc de treball i càrrec.
  
E) Cessions de dades de caràcter personal i, si és procedent, les transferències de dades que es prevegen a països tercers:
  
A qualsevol conselleria de la Generalitat Valenciana.
  
F) Òrgan de l'administració responsable del fitxer:
  
Subsecretaria del Secretariat del Govern i Relacions amb les Corts de Presidència de la Generalitat Valenciana.
  
G) Servicis o unitats davant dels quals pogueren exercir-se els drets d'accés, rectificació, cancel·lació i oposició:
  
Àrea del Gabinet de Coordinació Interdepartamental, de la Subsecretaria del Secretariat del Govern i Relacions amb les Corts.
  
H) Mesures de seguretat:
  
Mesures de seguretat de nivell bàsic.


Còpia Permalink ELI